Държавен вестник, бр. 11, 2023 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  11
да осигури условия за работа със сигнала и с 
подателя на сигнала при стриктно спазване 
на изискванията на този закон за запазване 
на самоличността на подателя на сигнала и 
неговата защита. За последващите действия 
във връзка със сигнала компетентният орган 
уведомява Комисията в сроковете по чл. 23, 
ал. 1, т. 2. 
(3) Разпоредбата на ал. 2 не се прилага, 
когато сигналът съобщава за нарушения, из­
вършени от лица, заемащи висши публични 
длъжности. В тези случаи Комисията изпраща 
сигнала за проверка на Комисията за проти­
водействие на корупцията и за отнемане на 
незаконно придобитото имущество. 
(4) Комисията има право по всяко време 
да изисква информация от орган по ал. 1 за 
етапа, на който се намира извършваната от 
него проверка по подадения сигнал, и да дава 
указания за начина за извършване на провер­
ката, които са задължителни за съответния 
орган.
Публичност на дейността по приемане на 
сигнали от Комисията 
Чл. 21. Комисията публикува на интер­
нет страницата си в самостоятелен и лесно 
разпознаваем и достъпен раздел следната 
информация: 
1. условията, при които се предоставя пра­
вото на защита по този закон;
2. данните за контакт относно използване­
то на канала за външно подаване на сигнал, 
по-специално електронни и пощенски адреси, 
телефонни номера, като се посочва дали те­
лефонните разговори се записват;
3. процедурите, приложими за подаването 
на сигнали за нарушения, включително относно 
начина, по който Комисията може да поиска 
от сигнализиращото лице да изясни подадената 
информация или да предостави допълнителна 
информация, срока за предоставяне на обратна 
информация на сигнализиращото лице, вида 
и съдържанието на обратната информация;
4. режима на поверителност, приложим за 
сигналите, и информация за обработването на 
лични данни във връзка със сигналите;
5. последващите действия, които се пред­
приемат във връзка със сигналите; 
6. възможностите за получаване на повери­
телно консултиране за лицата, които обмислят 
да подадат сигнал, процедурите и правните 
средства за защита срещу репресивни ответни 
действия;
7. условията, при които лицето, подаващо 
сигнал до Комисията, е защитено от носене 
на отговорност в случай на нарушаване на 
поверителността съгласно чл. 31.
Изисквания към канала за външно пода­
ване на сигнали
Чл. 22. (1) Комисията изгражда канал за 
външно подаване на сигнали съобразно с 
изискванията на чл. 13. 
(2) Каналът за външно подаване на сиг­
нали е самостоятелно структурно звено на 
Комисията, обезпечено с достатъчно на брой 
служители, специално обучени за работа по 
разглеждане на сигнали. Разпределението на 
постъпилите сигнали между служителите на 
звеното става на случаен принцип.
(3) Служителите на звеното нямат право 
да предоставят информация за постъпилите 
сигнали и особено за техните податели на 
други служители, включително и на другите 
членове на Комисията.
(4) В случаите, когато в Комисията се получи 
сигнал по начин, различен от този по ал. 1, 
или от служители, различни от служителите, 
отговарящи за разглеждането на сигналите, на 
служителите, които са го получили, се забра­
нява да разкриват всякаква информация, чрез 
която би могла да се установи самоличността 
на сигнализиращото или на засегнатото лице, 
като те се задължават незабавно да препратят 
сигнала без изменения на служителите, отго­
варящи за разглеждането на сигнали.
Приемане на сигнали от външния канал
Чл. 23. (1) В своята дейност служителите 
на звеното на Комисията – канал за външно 
подаване на сигнали, изпълняват задълженията 
по чл. 15, както и:
1. незабавно потвърждават получаването 
на сигнала, освен ако сигнализиращото лице 
изрично е поискало друго или служителят 
има основание да счита, че потвърждението 
за получаване на сигнала би изложило на 
риск защитата на самоличността на сигна­
лизиращото лице;
2. по реда на този закон предоставят обратна 
информация на сигнализиращото лице в срок 
не по-дълъг от три месеца, който в надлежно 
обосновани случаи, изискващи задълбочено 
разследване, може да бъде удължен до 6 месеца;
3. предават съдържащата се в сигнала 
информация по целесъобразност на компе­
тентните институции, органи, служби или 
агенции на Европейския съюз с цел последващо 
разследване, когато се касае за нарушения на 
правото на Съюза и това е предвидено в него 
или в националното право.
(2) Приемането и работата със сигнали 
от звеното – канал за външно подаване на 
сигнали, става от неговите служители при 
прилагане на разпоредбите на чл. 16.
(3) На лица, публично оповестили инфор­
мация за нарушения, се гарантира незабавна 
защита от Комисията при поискване от тяхна 
страна. За целта Комисията уведомява писмено 
работодателя или другото лице, срещу което 
е насочена публично оповестената информа­
ция, че подателят на сигнала е поставен под 
защитата на закона, като му се указват после­
диците, ако срещу подателя на сигнала бъдат 
предприети репресивни ответни действия.